CELEX: 32007R0828
Language: sl
Date: 2007-07-13 00:00:00
Title: Uredba Komisije (ES) št. 828/2007 z dne 13. julija 2007 o trajnem in začasnem dovoljenju za nekatere dodatke v krmi (Besedilo velja za EGP)

14.7.2007   
            
            
               SL
            
            
               Uradni list Evropske unije
            
            
               L 184/12
            
         
      UREDBA KOMISIJE (ES) št. 828/2007
   z dne 13. julija 2007
   o trajnem in začasnem dovoljenju za nekatere dodatke v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 70/524/EGS z dne 23. novembra 1970 o dodatkih v krmi (1) in zlasti členov 3, 9d(1) in 9e(1) Direktive,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (2) in zlasti člena 25 Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali.
            
         
               (2)
            
            
               Člen 25 Uredbe (ES) št. 1831/2003 določa prehodne ukrepe za zahtevke za izdajo dovoljenja za krmne dodatke, predložene v skladu z Direktivo 70/524/EGS pred datumom uporabe Uredbe (ES) št. 1831/2003.
            
         
               (3)
            
            
               Zahtevki za izdajo dovoljenj za dodatke, navedeni v prilogah k tej uredbi, so bili predloženi pred datumom začetka uporabe Uredbe (ES) št. 1831/2003.
            
         
               (4)
            
            
               Začetne pripombe o navedenih zahtevkih, predvidene v členu 4(4) Direktive 70/524/EGS, so bile Komisiji poslane pred datumom uporabe Uredbe (ES) št. 1831/2003. Navedene zahtevke se torej še naprej obravnava v skladu s členom 4 Direktive 70/524/EGS.
            
         
               (5)
            
            
               Uporaba pripravka endo-1,4-beta-ksilanaze, ki ga proizvaja podjetje Trichoderma longibrachiatum (MUCL 39203), je bila z Uredbo Komisije (ES) št. 1436/98 (3) prvič začasno dovoljena za piščance za pitanje. Predloženi so bili novi podatki v podporo zahtevku za izdajo dovoljenja brez časovne omejitve za navedeni pripravek za piščance za pitanje. Ocena kaže, da so za tako dovoljenje izpolnjeni pogoji iz člena 3(a) Direktive 70/524/EGS. Zato je treba uporabo navedenega pripravka, kakor je opredeljen v Prilogi I k tej uredbi, dovoliti brez časovne omejitve.
            
         
               (6)
            
            
               Uporaba pripravka endo-1,4-beta-ksilanaze, ki ga proizvaja podjetje Trichoderma longibrachiatum (IMI SD 135), je bila z Uredbo Komisije (ES) št. 1353/2000 (4) prvič začasno dovoljena za purane za pitanje. Predloženi so bili novi podatki v podporo zahtevku za dovoljenje brez časovne omejitve za navedeni pripravek za purane. Ocena kaže, da so za tako dovoljenje izpolnjeni pogoji iz člena 3(a) Direktive 70/524/EGS. Zato je treba uporabo navedenega pripravka, kakor je opredeljen v Prilogi II k tej uredbi, dovoliti brez časovne omejitve.
            
         
               (7)
            
            
               Predloženi so bili podatki v podporo zahtevku za izdajo dovoljenja za štiri leta za pripravek Astaxanthin-rich podjetja Phaffia rhodozyma (ATCC SD-5340) za losos in postrv. Evropska agencija za varnost hrane (EFSA) je 25. januarja 2006 izrazila svoje mnenje o uporabi tega pripravka. Ocena je pokazala, da so pogoji, ki jih za tako dovoljenje določa člen 9e(1) Direktive 70/524/EGS, izpolnjeni. Zato je treba uporabo navedenega pripravka, kakor je določena v Prilogi III k tej uredbi, začasno dovoliti za obdobje štirih let.
            
         
               (8)
            
            
               Ocena teh zahtevkov je pokazala, da je treba predpisati nekatere postopke za zaščito delavcev pred izpostavljenostjo dodatkom iz prilog. Takšno zaščito je treba zagotoviti z uporabo Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (5).
            
         
               (9)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki spada v skupino „encimi“, kakor so opredeljeni v Prilogi I, se dovoli brez časovne omejitve kot dodatek v prehrani živali pod pogoji iz navedene priloge.
   Člen 2
   Pripravek, ki spada v skupino „encimi“, kakor je opredeljeno v Prilogi II, se dovoli brez časovne omejitve kot dodatek v prehrani živali pod pogoji iz navedene priloge.
   Člen 3
   Pripravek, ki spada v skupino „barvila, vključno s pigmenti“, kakor je določeno v Prilogi III, se začasno dovoli za obdobje štirih let kot dodatek v prehrani živali pod pogoji iz navedene priloge.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. julija 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 270, 14.12.1970, str. 1. Direktiva, kakor je bila nazadnje spremenjena z Uredbo Komisije (ES) št. 1800/2004 (UL L 317, 16.10.2004, str. 37).
   
      (2)  UL L 268, 18.10.2003, str. 29. Uredba, kakor je bila nazadnje spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (3)  UL L 191, 7.7.1998, str. 15.
   
      (4)  UL L 155, 28.6.2000, str. 15.
   
      (5)  UL L 183, 29.6.1989, str. 1. Direktiva, kakor je bila nazadnje spremenjena z Direktivo 2007/30/ES Evropskega parlamenta in Sveta (UL L 165, 27.6.2007, str. 21).
   
      PRILOGA I
      
                  Št. ES
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Najvišja starost
               
               
                  Najmanjša vsebnost
               
               
                  Največja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice
               
            
                  Encimi
               
            
                  E 1641
               
               
                  Endo-1,4-beta-ksilanaza
                  EC 3.2.1.8
               
               
                  Pripravek iz endo-1,4-beta-ksilanaze, ki ga proizvaja podjetje Trichoderma longibrachiatum (MUCL 39203), z najmanjšo aktivnostjo:
                  
                               
                           
                           
                              v trdni obliki: 1 500 AXC/g (1)
                              
                           
                        
                               
                           
                           
                              v tekoči obliki: 200 AXC/ml
                           
                        
               
                  Piščanci za pitanje
               
               
                  —
               
               
                  55 AXC
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Priporočeni odmerek na kilogram popolne krmne mešanice: 55–100 AXC.
                           
                        
                              3.
                           
                           
                              Za uporabo v krmnih mešanicah, bogatih z neškrobnimi polisaharidi (večinoma arabinoksilani), npr. z vsebnostjo več kakor 50 % pšenice.
                           
                        
               
                  Brez časovne omejitve
               
            
         (1)  1 AXC je količina encima, ki sprosti 17,2 mikromola reduktivnih sladkorjev (ekvivalentov maltoze) iz ksilana iz ovsa na minuto pri pH 4,7 in 30 °C.
   
   
      PRILOGA II
      
                  Št.
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Najvišja starost
               
               
                  Najmanjša vsebnost
               
               
                  Največja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice
               
            
                  Encimi
               
            
                  E 1617
               
               
                  Endo-1,4-beta-ksilanaza
                  EC 3.2.1.8
               
               
                  Pripravek iz endo-1,4-beta-ksilanaze, ki ga proizvaja podjetje Trichoderma longibrachiatum (IMI SD 135), z najmanjšo aktivnostjo:
                  
                               
                           
                           
                              v trdni obliki: 6 000 AXC/g (1)
                              
                           
                        
                               
                           
                           
                              v tekoči obliki: 6 000 EPU/ml
                           
                        
               
                  Purani za pitanje
               
               
                  —
               
               
                  1 050 EPU
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Priporočeni odmerek na kg popolne krmne mešanice: 1 050–3 000 EPU.
                           
                        
                              3.
                           
                           
                              Za uporabo v krmnih mešanicah, bogatih z neškrobnimi polisaharidi (večinoma arabinoksilani), npr. z vsebnostjo več kakor 40 % pšenice.
                           
                        
               
                  Brez časovne omejitve
               
            
         (1)  1 EPU je količina encima, ki sprosti 0,0083 mikromola reducirajočih sladkorjev (ekvivalenti ksiloze) iz ksilana ovsenih plev na minuto pri pH 4,7 in 30 °C.
   
   
      PRILOGA III
      
                  Št. ES
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Najvišja starost
               
               
                  Najmanjša vsebnost
               
               
                  Največja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice
               
            
                  Barvila, vključno s pigmenti
               
            
                  E 161y
               
               
                  Astaxanthin-rich
                  
                     Phaffia rhodozyma
                  
                  (ATCC SD-5340)
               
               
                  Koncentrirana biomasa kvasovk Phaffia rhodozyma (ATCC SD-5340), ubita, ki vsebuje vsaj 10,0 g astaksantina na kilogram dodatka.
               
               
                  Losos
               
               
                  —
               
               
                  —
               
               
                  100
               
               
                  Največja vsebnost je izražena kot astaksantin.
                  Uporaba je dovoljena le od starosti šest mesecev naprej.
                  Mešanica dodatka s kantaksantinom je dovoljena, če skupna koncentracija astaksantina in kantaksantina v popolni krmni mešanici ne presega 100 mg/kg.
               
               
                  3. avgusta 2011
               
            
                  Postrv
               
               
                  —
               
               
                  100